CELEX: 32008R0697
Language: bg
Date: 2008-07-23 00:00:00
Title: Регламент (ЕО) № 697/2008 на Комисията от 23 юли 2008 година за изменение на Регламент (ЕО) № 40/2008 на Съвета по отношение на ограниченията за улова на пясъчна змиорка (риба пясъчница) в зона IIIа на ICES и във водите на ЕО от зони IIа и IV на ICES

24.7.2008   
            
            
               BG
            
            
               Официален вестник на Европейския съюз
            
            
               L 195/9
            
         
      РЕГЛАМЕНТ (ЕО) № 697/2008 НА КОМИСИЯТА
   
   от 23 юли 2008 година
   за изменение на Регламент (ЕО) № 40/2008 на Съвета по отношение на ограниченията за улова на пясъчна змиорка (риба пясъчница) в зона IIIа на ICES и във водите на ЕО от зони IIа и IV на ICES
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 40/2008 на Съвета от 16 януари 2008 г. относно установяване на възможностите за риболов за 2008 г. и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова (1), и по-специално член 5, параграф 3 от него,
   като има предвид, че:
   
               (1)
            
            
               Ограниченията за улов на пясъчна змиорка (риба пясъчница) в зона IIIа на ICES и във водите на ЕО в зони IIа и IV на ICES са временно определени в приложение IА към Регламент (ЕО) № 40/2008.
            
         
               (2)
            
            
               В съответствие с точка 6 от приложение IIГ към Регламент (ЕО) № 40/2008 Комисията преразглежда общия допустим улов (ОДУ) и квотите за 2008 г. за пясъчна змиорка (риба пясъчница) в тези зони на базата на становище на Международния съвет за изследване на морето (ICES) и на Научния, технически и икономически комитет по рибарство (STECF).
            
         
               (3)
            
            
               Общият допустим улов следва да бъде определен в съответствие с функцията, предвидена в точка 6 от приложение IIГ към Регламент (ЕО) № 40/2008. Съгласно тази функция ОДУ би възлизал на 470 000 тона.
            
         
               (4)
            
            
               В съответствие с точка 7 от приложение IIГ към Регламент (ЕО) № 40/2008 ОДУ не следва да надвишава 400 000 тона.
            
         
               (5)
            
            
               В точка 5 от приложение IIГ към Регламент (ЕО) № 40/2008 се предвижда, че за неразпределената квота за този ОДУ риболовното усилие, разрешено в областта на проучвателния риболов по отношение на изобилието на запасите от пясъчна змиорка (риба пясъчница) за 2008 г. се разпределя между държавите-членки, чиито кораби са извършвали риболовна дейност в тази зона от 2002 г. до 2006 г., което съответства на дял от риболовното усилие от 96 % за Швеция и дял от 4 % за Германия. Начинът на разпределяне на неразпределените квоти за този ОДУ следва да бъде установен въз основа на това разпределение на риболовното усилие.
            
         
               (6)
            
            
               Ресурсите от пясъчна змиорка (риба пясъчница) в Северно море се поделят с Норвегия, но в момента не се управляват съвместно. Мерките, предвидени в настоящия регламент, следва да бъдат в съответствие с консултациите с Норвегия съгласно условията на Съгласувания протокол за заключенията от консултациите в областта на рибарството между Европейската комисия и Норвегия от 26 ноември 2007 г. Следователно делът на Общността от частта от ОДУ, която може да бъде уловена в зони IIа и IV на ICES, трябва да се определи на 90 % от 400 000 тона.
            
         
               (7)
            
            
               Приложение IА към Регламент (ЕО) № 40/2008 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IA към Регламент (ЕО) № 40/2008 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 юли 2008 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 19, 23.1.2008 г., стр. 1. Регламент, изменен с Регламент (ЕО) № 641/2008 на Комисията (ОВ L 178, 5.7.2008 г., стр. 17).
   
      ПРИЛОЖЕНИЕ
      Приложение IA към Регламент (ЕО) № 40/2008 се изменя, както следва:
      Записът относно вида пясъчна змиорка (риба пясъчница) в зона IIIа на ICES и във водите на ЕО в зони IIа и IV на ICES се заменя със следното:
      
         
                     
                                 „Вид
                              
                              
                                 :
                              
                              
                                 Пясъчна змиорка (риба пясъчница)
                                 
                                    Ammodytidae
                                 
                              
                           
                  
                     
                                 Зона
                              
                              
                                 :
                              
                              
                                 IIIa; води на ЕО от IIа и IV (1)
                                 
                                 SAN/2A3A4.
                              
                           
               
                     Дания
                  
                  
                     335 087 (2)
                     
                  
                  
                     
                        Аналитичен ОДУ.
                     
                     
                        Член 3 от Регламент (ЕО) № 847/96 не се прилага.
                     
                     
                        Член 4 от Регламент (ЕО) № 847/96 не се прилага.
                     
                     
                        Прилага се член 5, параграф 2 от Регламент (ЕО) № 847/96.
                     
                  
               
                     Германия
                  
                  
                     513 (3)
                     
                  
               
                     Швеция
                  
                  
                     12 304 (4)
                     
                  
               
                     Обединеното кралство
                  
                  
                     7 324 (5)
                     
                  
               
                     ЕО
                  
                  
                     355 228 (6)
                     
                  
               
                     Норвегия
                  
                  
                     20 000 (7)
                     
                  
               
                     ОДУ
                  
                  
                     Не е приложим
                  
               
      
         (1)  С изключение на водите в зоната от 6 мили от изходната линия на Обединеното кралство при Shetland, Fair Isle и Foula.
      
         (2)  От които не повече от 320 722 тона може да бъдат уловени във водите на ЕО в зони IIа и IV. Останалите 14 365 тона може да бъдат уловени само във водите на ЕО в зона IIIа на ICES. (SAN/*03A.).
      
         (3)  От които не повече от 491 тона може да бъдат уловени във водите на ЕО в зони IIа и IV. Останалите 22 тона може да бъдат уловени само във водите на ЕО в зона IIIа на ICES. (SAN/*03A.).
      
         (4)  От които не повече от 11 777 тона може да бъдат уловени във водите на ЕО в зони IIа и IV. Останалите 527 тона може да бъдат уловени само във водите на ЕО в зона IIIа на ICES. (SAN/*03A.).
      
         (5)  От които не повече от 7 010 тона може да бъдат уловени във водите на ЕО в зони IIа и IV. Останалите 314 тона може да бъдат уловени само във водите на ЕО в зона IIIа на ICES. (SAN/*03A.).
      
         (6)  От които не повече от 340 000 тона може да бъдат уловени във водите на ЕО в зони IIа и IV на ICES. Останалите 15 228 тона може да бъдат уловени само във водите на ЕО в зона IIIа на ICES. (SAN/*03A.).
      
         (7)  Да бъде извършен в зона IV на ICES.“